**\_\_\_\_(skriv navn på praksisplass her)\_\_\_\_\_\_\_\_\_\_\_\_\_**

 Habiliteringstjenestene er organisert i kommunalsjefområde Livsmestring, og har 4 enheter: Livsmestring helse øst, Livsmestring helse vest, Livsmestring helse sentrum og Livsmestring helse barn og unge. Enhetene består av ulike bofellesskap, aktivitetshus og ambulerende tjenester, og ledes av enhetsledere og avdelingsledere. Mer informasjon om habiliteringstjenestene finner du [her](https://www.kristiansand.kommune.no/navigasjon/helse-velferd-og-omsorg/habilitering/)

Habilitering i Kristiansand organiseres etter bestiller/utførermodell. I korte trekk vil det si at Forvaltning og koordinering (FOK) behandler søknader og innvilger tjenester på bakgrunn av lovverk. Omfang av tjenester som skal ytes vurderes, og bruker får vedtak på tildelte tjenester. Den enkelte avdeling får finansiert tjenesten basert på vedtaket. Dersom det oppstår endring i behov for tjenester foretar FOK en ny vurdering, som oftest etter henvendelse fra avdeling i form av notat om behovsendring (BE-notat).

Recovery er vårt verdigrunnlag, det vil si at vi jobber etter prinsippet «Hva er viktig for deg?», og viktigheten av å oppleve tilknytning, håp, identitet, mening og myndiggjøring. Avdelingene gir tjenester til unge og eldre, alle med ulike behov. Noen trenger pleie og stell, andre trenger aktivisering og noen trenger å trygges i hverdagen. Vi har fokus på å jobbe etter gode miljøregler som er individuelt tilpasset den enkelte.

Personalet kommer tett på både brukere og pårørende, og dette kan oppleves som krevende. Det er

viktig at du som student setter av tid til refleksjon og at du vet at det er rom for dette i din praksis.

Vi vil gjerne at du gir beskjed om dine behov, slik at du best mulig kan utvikle deg i praksisperioden. Vi ønsker at du sier ifra om hva som er lærerike situasjoner for deg slik at vi kan prøve å legge til rette for dette. Vi ønsker at du som student skal få prøve deg på å jobbe selvstendig når du er klar for det, og dialog med veileder vil være viktig.

Ved egen sykdom skal du alltid gi beskjed til avdelingen på tlf \_\_\_\_\_\_\_\_\_\_\_\_.

Håper du får en god og lærerik praksisperiode her hos oss!